google/wiki40b huggingface dataset:
זבודה בת פדיה

זְבוּדָּה בַת-פְּדָיָה (כתיב: זבידה) היא דמות מקראית הנזכרת בספר מלכים, אימו של יהויקים, מלך יהודה בסוף המאה ה-7 לפנה"ס. פירוש שמה הוא מתנה. 
מוצאה של זבודה הוא מהעיר רומה שבגליל התחתון, המזוהה על ידי כמה חוקרים עם ח'רבת א-רומה באזור בקעת בית נטופה. זבודה נישאה ליאשיהו, מלך יהודה במחצית השנייה של המאה ה-7 לפנה"ס. ייתכן כי היו אלו נישואים פוליטיים, שבאמצעותם ניסו מלכי יהודה לחזק קשרים פוליטיים עם שבטי הצפון.
מסיפור גלות יהויכין (597 לפנה"ס) בספר מלכים, ניתן ללמוד כי היה קיים הרמון נשים בזמנו. חמוטל בת ירמיהו, הנזכרת לצד זבודה אם יהויקים, מרמזת כי ליאשיהו היו כמה נשים. חמוטל קשרה קשרים עם גוף הנקרא "עם הארץ", כדי להמליך את בנה יהואחז. נראה כי ניצלה את מוצאה של זבודה בת פדיה אשר לא הגיעה משבט יהודה אלא הייתה מזוהה עם שבטי הצפון. יש הסוברים כי שיקוליה היו אישיים וזאת כדי לזכות בתואר "גבירה", באמצעות המלכת בנה. אך לאחר זמן מה יהואחז הודח והוגלה למצרים בידי פרעה-נכה ואת מקומה תפסו זבודה אשר בנה הומלך תחתיו ונחשתא בת אלנתן.
ייתכן כי בניו של יאשיהו משתי נשותיו אלו מייצגים שתי תפישות מדיניות: הפרו-בבלית, אשר אותה מייצג יהואחז בנה של חמוטל בת ירמיה, שהודח על ידי פרעה נכה, ותפישה פרו-מצרית, אשר אותה מייצג יהויקים בן זבודה שהומלך על ידו, ולכן יש הסוברים כי זאת הסיבה לבחירתו של נבוכדנצר בצדקיהו.
וורן כריסטופר

ביוגרפיה

בשנים 1977–1981 שימש כסגן מזכיר המדינה בממשל של ג'ימי קרטר, על פועלו קיבל עם עזיבתו את מדליית החירות הנשיאותית.
ב-1993 מונה למזכיר המדינה. בתקופת כהונתו תרם למספר אירועים חשובים, בהם תחילת פעולות נאט"ו לשמירת השלום בבוסניה וחתימת הסכם השלום בין ישראל לירדן. כריסטופר נטל חלק גם בהסכמי אוסלו בין מדינת ישראל ובין אש"ף, ושימש כעד לחתימה.
לאחר סיום תפקידו, סייע כריסטופר במספר אירועים נוספים. בשנת 2000 נקרא לפקח על ספירת הקולות המחודשת בפלורידה מטעם המועמד לנשיאות אל גור בעקבות התוצאות השנויות במחלוקת של הבחירות לנשיאות שם. בנוסף, הוא סייע בהשגת השלום בבוסניה בשנת 1995. עם סיום תפקידו כמזכיר המדינה סיפר כי התגאה בעיקר בקידום האיסור לתרגל ניסויים בנשק גרעיני. הוא היה חבר במועצות היועצים לארגונים "מכון וושינגטון למדיניות המזרח התיכון" ו"השותפות לאמריקה בטוחה". מ-2003 הוא הרצה בקורס ליחסים בינלאומיים באוניברסיטת קליפורניה בלוס אנג'לס. כן כתב במספר מגזינים מקצועיים בנושאי מדיניות חוץ.

מותו

וורן כריסטופר נפטר בביתו בגיל 85 ב-18 במרץ 2011, כתוצאה ממחלת הסרטן. היה נשוי למארי וויליס, ואב לארבעה ילדים.
אימוג'ן פוטס

ביוגרפיה

פוטס נולדה בהמרסמית' שבלונדון. היא בתם של טרוור פוטס, מפיק טלוויזיה מבלפסט שבצפון אירלנד, ושל פיונה גודול, עיתונאית ומתנדבת מבולטון. יש לה אח מבוגר ממנה בשם אלכס, שגם הוא דוגמן.
פוטס גדלה בצ'יזוויק ולמדה בבתי ספר פרטיים במערב לונדון, בית הספר לבנות ביוט האוס בברוק גרין, בבית הספר קווינס גייט בדרום קנזינגטון, וב-Latymer Upper School בהמרסמית'. בעוד שהתכוונה להיות וטרינרית, התחילה פוטס להשתתף בסדנת אלתורים של להקת התיאטרון "יאנג בלאד" באולפני ריברסייד  שבהמרסמית'. את שאיפתה להיות וטרינרית נטשה אחרי שהתעלפה כשצפתה בניתוח וטרינרי. היא השיגה שלושה ציוני A בבחינות A-level, וב-2008 התקבלה למכון קורוטלנד לאמנות, אבל דחתה בשנתיים את תחילת הלימודים כדי לקדם את קריירת המשחק שלה.

קריירה

הופעת הבכורה של פוטס על המסכים הייתה בפרק בסדרה "חדר מיון", וגם בתפקיד קטן בסרט "ונדטה". היא זכתה להכרה כאשר חואן קרלוס פרסנדילו  ליהק אותה בגיל 17 לסרטו "28 שבועות אחרי". מאז הופיעה בסרטי קולנוע רבים בהם "Cracks", "סנטוריון", ובתפקיד הנשי הראשי בגרסה המחודשת של הסרט "ליל האימה" לצדו של אנטון ילצ'ין. היא מעולם לא למדה משחק אבל לדברי העיתונאי הבריטי ג'יילס האטרסלי, היא פיתחה את כישורי המשחק תוך כדי עבודה מעשית, והיא לגמרי טבעית מול המצלמות.
ב-2011 נבחרה פוטס על ידי בית האופנה קלואה (Chloé) במסע פרסום הבושם שלהם. ב-2012 נבחרה לככב במסע פרסום בבימויה של סופיה קופולה עבור שיתוף פעולה בין מותג האופנה Marni ובין רשת החנויות H&M.
ב-2012 גילמה פוטס את דמותה של הכנרת הצעירה אלכסנדרה גלבר בסרט "כלים שלובים" לצדם של קתרין קינר ופיליפ סימור הופמן. ב-2013 הופיעה בסרטים "Greetings from Tim Buckley", "זוהמה", וב"מבט של אהבה". ב-2014 כיכבה פוטס בקומדיה הרומנטית "הדייט שהביך אותי" ובסרט הפעולה "הצורך במהירות", עיבוד לסדרת משחקי הווידאו Need for Speed. ב-2015 שיחקה בסרט "מצחיקה שכזאת" יחד עם ג'ניפר אניסטון וב"אביר הגביעים" לצדה של קייט בלאנשט. היא לוהקה לסרט המבוסס על הרומן "Beautiful Ruins" מאת ג'ס וולטר . פוטס גילמה את לינדה קית' בסרט הביוגרפי על חיי ג'ימי הנדריקס בשם "ג'ימי: כולם לצדי", לצדו של אנדרה בנג'מין בתפקיד הנדריקס. בשנת 2015 שיחקה לצד אנטון ילצ'ין בסרט האימה "חדר ירוק" של הבמאי ג'רמי סולניה.
אבי משולם

ביוגרפיה

בצעירותו היה משולם דובר "נוער הליכוד" וחבר מערכת התוכנית "איך להרוס שעה" של קבוצת "טEלEנוער", ששודרה במסגרת שידורי חברת הכבלים "תבל".
משולם שירת בגלי צה"ל בשנים 1995–1999. הוא היה כתב ועורך במחלקת הספורט של התחנה וכן מגיש וחבר במערכת התוכנית "ואקום". לאחר סיום שירותו בגלי צה"ל, החל לערוך ולהגיש תוכניות מוזיקה ישראלית ברשת ג' ובהן, "רוק בישראל".
מאז שנת 2000 עבד משולם במחלקת התוכן של אתר החדשות "וואלה!". תחילה הקים את מחלקת הווידאו של האתר, לאחר מכן הקים וערך את אתר הנוער "וואלה! zone" ומאז, במשך שש שנים, שימש כעורך הראשי של האתר, עד לשנת 2010.
בנובמבר 2010 מונה כיועץ לזכי רכיב, בעל השליטה במניות "מעריב" ומספר שבועות לאחר מכן, מונה להחליף את יואב צור בתפקיד העורך. במאי 2011 רכש תאגיד IDB את השליטה בעיתון. עם רכישת העיתון הודיע יו"ר התאגיד, נוחי דנקנר, כי משולם ימשיך בתפקידו כעורך מעריב. עם זאת, בחודש אוגוסט הוחלף משולם בניר חפץ, אולם פורסם כי יישאר בתפקיד בכיר בעיתון.
ביולי 2012 מונה משולם למנכ"ל רדיו תל אביב במקומו של דני נישליס. במקביל, הוא משמש מרצה לתקשורת במרכז הבינתחומי הרצליה.
במהלך שנת 2016 שימש מדי פעם כמנחה מחליף בתוכנית הטלוויזיה "תיק תקשורת" בטלוויזיה החינוכית. באוקטובר באותה שנה הפך למנחה הקבוע של התוכנית, במקומו של ניב רסקין.
משולם הוא בן-זוגה של מגישת החדשות דוריה למפל. בספטמבר 2016 נולדה בתם הבכורה.
חשיבותה של רצינות

חשיבותה של רצינות (באנגלית: The Importance of Being Earnest‏) הוא מחזה קומי שנכתב בשנת 1895 על ידי הסופר האירי אוסקר ויילד.

מערכה ראשונה

המערכה הראשונה מתרחשת כולה בדירתו של אלג'רנון שבלונדון. המערכה נפתחת כאשר אלג'רנון מסיים לנגן בפסנתר ונכנס לבמה, הוא וליין מנהלים שיחת חולין בה מודגשת התנשאותו של אלג'רנון. כמו כן ידוע לנו כי בקרוב יבקרו את אלג'רנון דודתו אוגוסטה בראקנל ובתה גוונדולן, אך לפני כן חברו ג'ק בא לבקרו. במהלך הביקור ג'ק מודיע לו שהוא מאוהב בגוונדולן ורוצה לשאתה לאישה, חרף התנגדותו של אלג'רנון. כמו כן ג'ק מספר לאלג'רנון כי המציא אח בשם ארנסט, אך עליו "להיפטר" ממנו. בהמשך נכנסות גוונדולן ואימה, ומיד ג'ק מחניף להן. אלג'רנון מאכזב את דודתו כשאומר לה שלא יוכל להגיע לארוחת ערב שתיערך בערוב אותו יום, כיוון שחברו (הפיקטיבי) בנבורי, נפל למשכב ועליו לבקר אותו. כאשר אלג'רנון ודודתו יוצאים מהחדר כדי לחפש מוזיקה לארוחת ערב שצפויה להיערך באותו הערב, מצהיר ג'ק בפני גוונדולן על אהבתו, ומבקש את ידה. כאשר ליידי בראקנל חוזרת, היא חוקרת את ג'ק אודותיו (מעמדו, הרגליו, הונו וכו') ואודות משפחתו, אך כשנחוור לה שהוא אסופי, היא משתוממת ואומרת לו שלאבד הורה אחד זה ביש מזל, אך לאבד שניים זה כבר חוסר אחריות, היא מתנגדת בכל תוקף לחתונה.

מערכה שנייה

מערכה זו מתרחשת בגינת בית האחוזה של ססילי שבוולטון. אלג'רנון מופיע ובמהלך שיחת ההיכרות עם ססילי נודע לו כי הם מאורסים. עקב הסיפורים הרבים של ג'ק אודות אחיו ארנסט, ססילי מצהירה שהיא מוכרחה להינשא למישהו בשם ארנסט. בהמשך מגיע ג'ק כשהוא לבוש בגדי אבל, בטענה כי אחיו, ארנסט, מת. כמובן שהכל לא מבינים מה קורה, שהרי ארנסט נמצא ממש לידם. ג'ק מופתע מהעניין ודורש מאלג'רנון לשוב ללונדון. בהמשך מגיעה גוונדולן. היא וססילי מתיידדות, אך עד מהרה מתחילות לריב כאשר מתברר להן ששתיהן מאורסות לארנסט (שהרי אלג'רנון הצהיר על עצמו שלא במכוון כעל ארנסט וורת'ינג, אחיו של ג'ק, וג'ק הצהיר על עצמו כארנסט וורת'ינג כדי לרצות את גוונדולן, שרצתה תמיד להינשא למישהו בשם ארנסט). הן פותרות את הריב כאשר נודע להן כי שני הגברים שיטו בהן ולמעשה שמו של אף אחד מהם אינו ארנסט.

מערכה שלישית

מערכה זו היא המשך כמעט ישיר בזמן ובמקום של המערכה השנייה, אך מערכה זו מתרחשת בחדר האורחים שבתוך בית האחוזה. גוונדולן וססילי מתנחמות זו בזרועות זו ומשתתפות בכעסן על הגברים, אך הם גורמים להן לסלוח להם כאשר אומרים להן שהם יעברו טקסי הטבלה לשם ארנסט. הנשים מתרצות ואף מעריכות את הגברים על נכונותם לקיים  את הטקס. 
מיד לאחר סליחתן של הנשים, מגיעה ליידי בראקנל לאחוזה ומודיעה שהיא אוסרת על גוונדולן להינשא לגבר חסר ההורים (ג'ק), אך ג'ק מציב לה אולטימטום, כאשר מאיים שאם היא לא תתן לו להינשא לגוונדולן, הוא, כאופוטרופסה של ססילי, אוסר עליה להתחתן עד גיל 35. ג'ק אומר שהוא מוכן להביא לה את התיק בו הוא נמצא, אך זה לא מספק אותה. 
בשלב זה פריזם נכנסת לחדר, וליידי בראקנל מזהה אותה מיד בתור המטפלת של תינוק שנעלם 28 שנה קודם לכן. מדובר באחיינה של בראקנל ואחיו הבכור של אלג'רנון. או אז מתברר שהתינוק האבוד הוא וורת'ינג האסופי. כמו כן מתברר ששמו האמיתי של וורת'ינג הוא אכן ארנסט. כך הכל בא על מקומו בשלום: בראקנל מסירה התנגדותה לנישואי גוונדולן, ואילו וורת'ינג אינו צריך לעבור הטבלה. המחזה נחתם בכך שג'ק מודיע לליידי בראקנל שהוא סוף סוף הבין את חשיבותה של הרצינות (the importance of being earnest ובמשחק מילים: החשיבות של להיות ארנסט).
כל אנשי הקמפיין

כל אנשי הקמפיין הוא סרט תיעודי שביימה ענת גורן במהלך מסע הבחירות לכנסת ה-17. הסרט התמקד במסעי הבחירות של שלוש המפלגות הגדולות, קדימה, העבודה והליכוד, בארבעת החודשים שהובילו לבחירות, ובמיוחד באופן שבו מנסים פוליטיקאים ויועצים לעצב את סדר היום התקשורתי במהלך מסע הבחירות.
שמו של הסרט הוא פרפרזה לסרט האמריקני "כל אנשי הנשיא" משנת 1976, העוסק בחשיפת פרשת ווטרגייט אחרי בחירות 1972 בארצות הברית, אף כי הקשר בין הסרטים מתמצה בשמם. הסרט שודר אחרי הבחירות בערוץ 10 וזכה לתהודה תקשורתית וציבורית רחבה. 
ייחודו העיקרי של "כל אנשי הקמפיין" היה בגישה שהצליחה גורן להשיג לאחורי הקלעים של המפלגות המובילות, ובמיוחד לאופן שבו יועצי פרסום ותקשורת מכתיבים את סדר היום של הפוליטיקאים ושל כלי התקשורת. בין השאר, מציג הסרט פוליטיקאים מובילים המדקלמים את המסרים התקשורתיים שאותם יצרו יועצים. נוסף על־כך, חשף הסרט את המתחים הרבים שהתעוררו במהלך מסע הבחירות, ואת מעורבותם הרבה של גורמים שאינם בעלי מעמד רשמי במפלגות בעיצובו. 
אף שהסרט לא היה תיעוד ראשוני של אחורי הקלעים של מסעי בחירות בישראל (קדמו לו, לדוגמה, הספר "מכירת הליכוד" של אלכס אנסקי (על בחירות 1977) וכמה סדרות שיצר חיים יבין על מסעי בחירות קודמים), הוא הצליח לעורר סערה ניכרת בחושפו את תלותם של הפוליטיקאים ביועצי תדמית ובחירות כדוגמת אייל ארד וראובן אדלר, ואת תפישתם של האחרונים את עצמם ואת העדפותיהם כעומדים במרכז מסע הבחירות. 
קטע מהסרט, שבו איל ארד מתנסח בבוטות נגד בנימין נתניהו, זכה לאזכורים רבים בכלי התקשורת וברשתות החברתיות. בקטע זה אומר ארד: "אני רוצה להוריד אותו לגמרי, הוא מדמם במים, נשים לו את הרגל פה ונלחץ, זה הופך להיות הספורט הלאומי עכשיו, יש פה הזדמנות לפרק לו את האמ-אמא של האמא שלו".
הסרט נערך על ידי טלי קורין שערכה עם ענת גורן גם את סרטה הקודם "ג'ובניקים במשימה של פעם בחיים".
למור צווארון

שימור

למור הצווארון נחשב לסוג בסכנת הכחדה חמורה בגלל הרס בתי-גידול, ציד ומסחר כחיות מחמד, אלה נחשבים כאיומים העיקריים לקיומו. יצירת הפארק הלאומי מסואלה בשנת 1997 עזרה להגן על מין זה, אך למורי צווארון אדומים ושחורים לבנים רבים לא חיים בתוך גבולות הפארק, והם עדיין בסיכון גבוה.

קולות

למור זה יכול להפיק קולות חזקים ורועשים כדי לתקשר.
פטרישיה ווטיג

ביוגרפיה

ווטיג נולדה בעיר סינסינטי שבאוהיו החלה את דרכה כשחקנית אורחת בסדרת הדרמה הרפואית " St. Elsewhere". פרצה לתודעה הציבורית בסוף שנות ה-80 בסדרת הדרמה שיצרו הבמאי המצליח אדוארד זאוויק ושותפו המקצועי המפיק מרשל הרשקוביץ "שלושים ומשהו". היא החלה לשחק בסדרה בתפקיד משני, בתור ננסי ווסטון שזיכה אותה בפרס אמי לשחקנית המשנה הטובה ביותר בשנת 1988. עם התקדמות הסדרה והפופולריות הרבה שצברה הדמות, ננסי ווסטון הפכה לדמות ראשית שבזכותה זכתה בשני פרסי אמי נוספים, הפעם בקטגוריית השחקנית הראשית הטובה ביותר. בשנת 1990 זכתה על תפקידה בסדרה בפרס גלובוס הזהב לשחקנית הטובה ביותר בסדרת דרמה, את הפרס היא חלקה עם השחקנית שרון גלס.
הצלחתה הגדולה ככוכבת טלוויזיה זימנה לה הזדמנות גם בהוליווד. בשנת 1991 הופיעה במערבון הקומי המצליח בהפקתו של בילי קריסטל "תעצרו את העיר, אני רוצה לרדת" בתפקיד ברברה אשתו של מיץ' רובינס (קריסטל) ובסרטו של המפיק המפורסם ארווינג ווינקלר "אשם על פי חשד". היא לא הצליחה למנף את הקריירה שלה בהוליווד ושיחקה רק בסרט ההמשך ללהיט של בילי קריסטל "תעצרו את העיר, אני רוצה לרדת 2".
לאחר שחזרה לעבוד בטלוויזיה היא כיכבה בעיבוד של טום הולנד לרומן של סטיבן קינג "לנגולירס" בתפקיד המחנכת לוראל סטיבנסון. לאחר תקופת היעדרות חזרה לשחק בסדרות הפופולריות "זהות בדויה" בתור הפסיכותרפית של ה-CIA ד"ר ג'ודי בארנט, וב"נמלטים" בתפקיד סגנית הנשיא ונשיאת ארצות הברית קרוליין ריינולדס. בין 2006 ל-2011 הופיעה בסדרת הדרמה "אחים ואחיות" בתפקיד הולי הרפר.
ווטיג נשואה לשחקן והמפיק קן אולין ולהם שני ילדים, קליפורד והשחקנית רוקסי אולין.
משימה בלתי אפשרית 3

תקציר עלילה

הסוכן אית'ן האנט (מגולם על ידי טום קרוז) פורש מיחידת "משימה בלתי אפשרית" (IMF), במטרה לנהל חיים שקטים ו"נורמליים" ולהקדיש את עצמו לחלוטין לחיים המשותפים עם ארוסתו ג'וליה (מגולמת על ידי מישל מונאהן).
לאחר שלינדסי (מגולמת על ידי קרי ראסל), סוכנת חדשה ביחידת ה-IMF, נלקחת בשבי בגרמניה, אית'ן מחליט לחזור לשירות באופן זמני. בסיועם של חברי הצוות הוותיקים, ג'ן ודקלן, אית'ן יוצר להילחם בסוחר הנשק האכזרי אוון דאביאן (מגולם על ידי פיליפ סימור הופמן) על מנת להציל את לינדסי.

מוזיקה

את המוזיקה לסרט הלחין וכתב מייקל ג'יאצ'ינו.
הנדסה חברתית

הנדסה חברתית היא השימוש בתובנות מתחום מדעי החברה כהנחיות לקביעת מדיניות ציבורית, כדי לעצב מחדש את החברה.
המונח הנדסה חברתית היה מקובל בעיקר בחוגים סוציאליסטיים בכלל וקומוניסטיים בפרט, וירד מגדולתו בשנות ה-50 של המאה ה-20, עת התגלו במערב מעשיו של יוסיף סטלין, שנעשו בשם ההנדסה החברתית וגרמו למליוני הרוגים, אך גם כיום הוא מקובל בקרב חוגי שמאל מסוימים.
למרות שהמונח משמש אנשי שמאל באופן כמעט אקסקלוסיבי, הרי שהשימוש במדעי החברה כבסיס למדיניות אינו מוגבל רק בהם. יש הרואים בניסיונו של ג'ורג' בוש הבן להנהיג דמוקרטיה באפגניסטן ובעיראק ניסיון ליישם את תורת השלום הדמוקרטי, או בהצעת חילופי השטחים של מפלגת ישראל ביתנו יישום של המסקנות העולות מתורת התנגשות הציביליזציות של סמואל הנטינגטון.
מרטיניק

היסטוריה

האי נכבש לראשונה על ידי צרפת בשנת 1635. לאורך כל שנות השלטון הצרפתי במקום שימש האי כמקור לאספקת סוכר, קפה, רום וקקאו. שבויים אפריקאים ממערב אפריקה הובאו למקום כעבדים והם האבות של מרבית האוכלוסייה באי כיום.
בשנת 1685 גורשו יהודי מרטיניק מן האי.
בשנת 1763 נולדה באי ז'וזפין דה בוהרנה שהייתה לימים אשתו של נפולאון בונפרטה.
מרטיניק נכבשה מספר פעמים על ידי הבריטים, כולל פעם אחת במהלך מלחמת שבע השנים ופעמים במהלך מלחמות נפוליאון. בריטניה שלטה באי כמעט ברציפות בשנים 1794–1815, כאשר הוא נסחר בחזרה לצרפת בסיום מלחמות נפוליאון. מרטיניק נשאר ברשות צרפתית מאז.
ב-8 במאי 1902, התפרץ הר הגעש פלֶה והחריב כליל את העיר סן-פייר. כתוצאה מכך נהרגה כל אוכלוסיית העיר (כ-30,000 תושבים) למעט שלושה, אחד מהם היה אסיר בבית הכלא בעיר באותו הזמן ושרד בזכות כותלי בית הכלא העבים.
לאחר נפילת צרפת לידי גרמניה הוברחו למרטיניק עתודות הזהב של צרפת ומספר אניות צבאיות ואזרחיות, כולל נושאת המטוסים היחידה של צרפת. באי שלט המושל רובר שהיה נאמן לשלטון וישי. עוד לפני הצטרפותה למלחמת העולם השנייה, וביתר שאת לאחר מכן, הביעה ארצות הברית התעניינות באי ופעלה למנוע את הברחת הזהב או האוניות ממנה או כניסת כוחות גרמניים אליה. במאי 1942 הגיעה ארצות הברית להסכמה עם מושל מרטיניק על הימנעות משימוש באוניות הצרפתיות באי. אולם שנה לאחר מכן, לאור בריחת חלק מהאוניות מהאי, הודיעה ארצות הברית על ביטול ההסכמות ובתחילת יולי הועבר השלטון במרטיניק לידי צרפת החופשית. 
מרטיניק הוכרזה רשמית כ"חבל ארץ שמעבר לים" של צרפת ב-19 במרץ 1946.

גאוגרפיה

האי ממוקם בים הקריבי, צפונית לטרינידד וטובגו. האי הוא חלק מהאנטילים הקטנים. אסונות הטבע השכיחים ביותר במרטיניק הם הוריקנים, הפוקדים את האזור מדי פעם, הצפות בחורף והתפרצויות הרי געש.

כלכלה

הכלכלה במרטיניק מבוססת בעיקרה על גידול קנה סוכר, בננות, תיירות וכן ייצור נורות. החקלאות מהווה כ-6% מהתל"ג והתעשייה הזעירה, כ-11%. בשנים האחרונות ישנו גידול בענפי קני-הסוכר והבננות, כאשר מרבית הסוכר משמש ליצור רום והבננות נשלחות ברובן לצרפת.
פרדיננד פון סמרן-פרנקנג

ביוגרפיה

סמרן-פרנקנג נולד בעיר גריסקירכן (Grieskirchen), שבאימפריה האוסטרו-הונגרית, כבנו של שופט מקומי. הוא התגייס לצבא האוסטרו הונגרי בשנת 1915, ולחם במלחמת העולם הראשונה בחזית האיטלקית. הוא נפל בשבי האיטלקי בנובמבר 1918, ושוחרר רק בספטמבר 1920. עם שחרורו עזב את הצבא, והשלים בשנת 1922 תואר דוקטור למשפטים. הוא שימש כעורך דין הוא נישא ונולד לו בן. 
בדצמבר 1932 הצטרף לאס אס, והיה חבר במפלגה הנאצית האוסטרית. הוא הואשם בפעילות חתרנית והושלך לכלא, אולם שוחרר בשנת 1938 בעקבות סיפוח אוסטריה בידי גרמניה הנאצית ("האנשלוס"). הוא הועלה לדרגת אוברפיהרר (מקביל לאלוף-משנה בצה"ל), וביולי 1942 מונה כמושל גטו ורשה. עוד באותו חודש הופקד על הפעלת "האקציה הגדולה", נגד יהודי הגטו. במהלך חודשיים, בין 254,000 ל-265,000 אסירי הגטו, גברים נשים וטף, נשלחו למחנה ההשמדה טרבלינקה, שבו חוסלו מעל ל-300,000 בני אדם. מספר הנרצחים במבצע מבין יושבי הגטו היה גדול פי חמישה לערך ממספר הנרצחים בעת ולאחר חיסול הגטו באביב של השנה הבאה, כ-50,000 איש במספר. הגירושים והרציחות שבוצעו בימי "האקציה הגדולה".
ב-9 בינואר הגיע היינריך הימלר בעצמו לגטו, והצהיר שבא לבדוק האם הגטו הושמד עד הסוף. כאשר שמע שעדיין נותרו בגטו עוד 40,000 יהודים, טען שהמספר גבוה מדי, והורה לפרנקנג לשלוח למחנות ההשמדה עוד 8,000, ולשלוח עוד 16,000 לעבודות כפייה. עוד לפני כן התפתח סכסוך בינו לבין הימלר, שתיאר אותו כ-"איש חיל הפרשים, נחמד ואדיב, אך בשום אופן לא מתאים לתפקידו". עתה עמד בפניו מבחן, והימלר שלח אחד מאנשיו לוודא שפרנקנג מבצע את הפקודות במלואן. מועד חיסול הגטו נקבע ל-19 באפריל, פרנקנג והימלר רצו להעניק את חיסול הגטו כמתנת יום הולדת להיטלר, שיום הולדתו חל ב-20 באפריל. ב-18 באפריל זימן פרנקנג את קציניו, ופרש בפניהם את תוכניתו לחיסול הגטו. במהלך הישיבה התפרץ לחדר יורגן שטרופ, חביבו של הימלר ויריבו של פרנקנג. נוכחותו הביכה את פרנקנג, אולם שטרופ קיבל את הצעותיו.
אולם להפתעת הגרמנים, כאשר ב-19 באפריל נכנסו כוחותיו של פרנקנג לגטו, פתחו היהודים במרד גטו ורשה. ככל הנראה פרנקנג ידע עוד לפני כן שהיהודים מתכננים מרד, אולם התבייש להודות בכך בפני הממונים עליו. פרנקנג הטיל למערכה טנק ושתי שיריוניות, אולם היהודים ארבו לטנק, הטילו בו בקבוק מולוטוב שהעלה אותו בלהבות וגם השיריוניות נפגעו. בעקבות זאת הורה פרנקנג לסגת. עוד באותו היום נכנס פרנקנג למשרדו של שטרופ, והודיע לו שלדעתו המצב אבוד. הוא התכוון לבקש הפצצה אווירית מקראקוב, אולם שטרופ ביקש להמתין מעט. לאחר זמן מה התקשר פרידריך-וילהלם קריגר, וקיבל דיווח משטרופ, קריגר זעם וכינה את פרנקנג "האידיוט הטרולי המטומטם הזה". קריגר דרש שכל החיילים הגרמנים יחזרו לקרב תוך שעתיים, ותבע שפרנקנג יודח מתפקידו ויוחלף בשטרופ.
פרנקנג הועמד למשפט צבאי בעוון "הגנה על יהודים", אולם זוכה. באפריל 1943, מונה למפקד המשטרה בעיר אוסייק שבקרואטיה. ביולי 1944 הועלה לדרגת בריגדפיהרר (מקביל לתת-אלוף בצה"ל). בספטמבר של אותה שנה נקלע פון סמרן-פרנקנג למארב שהטמינו לו פרטיזנים יוגוסלביים באזור באניה לוקה ונהרג. הוא נקבר בבית הקברות המקומי באוסייק.
בן-ציון באייער

בן-ציון באיער (נולד ב-1936) הוא עורך דין ישראלי. את עיקר פרסומו קנה כספורטאי רבגוני. שחקן כדוריד בקבוצת מכבי רמת גן ונבחרת ישראל בכדוריד בעבר, שוער כדורגל בקבוצת בני יהודה תל אביב, כדורסלן בקבוצת מכבי רמת גן, שחיין ושחקן כדורמים בקבוצת מכבי תל אביב.

ביוגרפיה

בשנת 1967 סיים את קורס מאמני הכדוריד השני שנערך במכון וינגייט.
כמו כן עסק בענפי אתלטיקה, התחרה בסיוף, רוגבי והורדת ידיים והשתתף במירוץ המרתון העממי.
באיער מרבה לייצג ספורטאים בפני קבוצותיהם וכן בבתי דין משמעתיים.
בראיון בשנת 2003, סיפר באיער כי הוא מוכתר במהדורה הישראלית של ספר השיאים של גינס, כאדם שעסק בתחומי הספורט הרבים ביותר.
באיער שימש כנשיא האיגוד הישראלי בהורדת ידיים, סגן נשיא האיגוד האירופי בהורדת ידיים וסגן נשיא האיגוד העולמי בהורדת ידיים.
השתנות חסומה

השתנות חסומה היא תכונה של פונקציות ממשיות. עבור פונקציות במשתנה אחד, פונקציה בעלת השתנות חסומה בקטע  היא כזו שהשינוי הכולל שלה על ציר ה y הוא סופי, ולכן היא גם חסומה בקטע.
קלע דוד

שירות מבצעי

ב־23 ביולי 2018 נעשה השימוש המבצעי הראשון במערכת כאשר התרעה על שיגור שני טילי קרקע-קרקע OTR-21 טוצ'קה במלחמת האזרחים בסוריה גרמה לשיגור שני טילי "קלע דוד" נגדם, מאחר שהמערכת העריכה שינחתו בישראל. בסופו של דבר הטילים הסורים נפלו בשטח סוריה, למרות שיעדם אינו ניתן לשינוי לאחר שיגורם. כשהמיירטים היו מעל רמת הגולן הוחלט על השמדתם, אולם רק אחד מהם הושמד והשני נחת ככל הידוע בסוריה.

גרסאות מתקדמות

במרץ 2019 דווח בתקשורת על ניסוי מוצלח בגרסה עתידית מתקדמת.
קאסי ונטורה

שנותיה המוקדמות

ונטורה נולדה בקונטיקט ובגיל 14 החלה לדגמן. בתור נערה היא דגמנה למותג "Delia's" ולמגזין סבנטין. לאחר מכן היא הופיעה בקליפ של הזמר האמריקאי "מריו". בעידודו של המפיק המוזיקלי "רוק ויילדר" החלה קאסי ללמוד שיעורי פיתוח קול ובלט. לאחר סיום לימודיה בתיכון בשנת 2004 היא עברה להתגורר בניו יורק ושם החלה לדגמן כאשר היא מיוצגת על ידי סוכנות וילהלמינה מודלס.

2004-2006: תחילת הקריירה ואלבום בכורה

קאסי פגשה את הראפר ריאן לזלי שהציג אותה לפני המפיק המוזיקלי טומי מוטולה. לזלי כתב עבורה את סינגל הבכורה שלה, "Me & U", שיצא ב-25 באפריל 2006. לאחר מכן שמע הזמר והמפיק המוזיקלי שון קומבס את השיר והחתים את קאסי בחברת התקליטים שלו, "בד בוי רקורדס". אלבום הבכורה של קאסי, שנקרא על שמה "Cassie" יצא ב-7 באוגוסט. הסינגל השני והאחרון מהאלבום היה "Long Way 2 Go" שיצא ב-28 באוגוסט 2006.

2007-2012: פרויקטים שונים

ביוני 2007 דווח כי ונטורה הפסיקה לעבוד עם חברת התקליטים בד בוי רקורדס ובמקביל דיווח קומבס כי קאסי עבדה עם האומנים קניה וסט ופארל ויליאמס. קאסי לא עבדה על אלבומה השני עם לזלי, מפיק רוב אלבומה הראשון, ושיתפה פעולה עם אומנים כגון אייקון והנפטונז.
בשנת 2008 ביצעה קאסי את הופעת הבכורה של בתחום הקולנוע כאשר שיחקה בסרט "סטפ אפ 2: הרחובות". בסרט היא ביצעה את השיר "Is It You" אשר נכנס לפסקול הסרט. הסינגל יצא ב-13 בנובמבר 2007 והגיע למקום ה-52 בממלכה המאוחדת. ב-19 באוגוסט 2008 יצא שיתוף פעולה של קאסי עם ריאן לזלי בשיר "Addiction".
בשנת 2009 חתמה ונטורה על חוזה הקלטות עם חברת אינטרסקופ רקורדס. בשנת 2011 הופיעה בקליפ של הזמר ויז קאליפה.

2013-הווה: קלטת אוסף ואלבום שני

הסינגל הראשון מהאלבום היה "Official Girl" שהיה שיתוף פעולה עם ליל ויין. הסינגל השני היה שיתוף פעולה עם שון קומבס בשם "Must Be Love" אשר יצא ב-14 באפריל 2009. ב-14 בפברואר 2012 יצא הסינגל השני מהאלבום שהיה "King of Hearts" כשמו של האלבום. ב-13 בספטמבר יצא שיתוף פעולה של קאסי עם הזמרת ניקי מינאז' שנכללה באלבומה "Pink Friday Roman Reloaded: The Re-Up" ונקרא "The Boys".
במקביל לעבודתה על אלבומה השני עבדה קאסי על אלבום אוסף יחד עם המפיק will.i.am. האלבום, שנקרא "RockaByeBaby", יצא ב-11 באפריל 2013. באלבום שיתפה ונטורה פעולה עם אומנים כמו ריק רוס, אסתר דין וויז קאליפה.
באפריל 2013 פורסם כי קאסי נבחרה לדגמן את קולקציית הקיץ של המותג "פוראבר 21".
עמשא בן יתר

עֲמָשָׂא בֶּן יֶתֶר, דמות מקראית, היה שר צבאו של אבשלום בעת המרד בדוד ומאוחר יותר שר צבא דוד המלך. 
עמשא היה אחיינו של דוד המלך, בן אחותו אביגיל. כאשר ניסה אבשלום למרוד באביו דוד, הוא מינה את עמשא למפקד הצבא במקומו של יואב בן צרויה, למרות שיואב נותר נאמן למלך דוד. ניסיון תפיסת השלטון של אבשלום כשל וצבאו של עמשא הובס בידי צבאו של דוד. באותו הקרב גם הרג יואב את אבשלום, למרות פקודתו הברורה של מפקדו דוד שלא לעשות כן, ובכך הסתכסך עמו. על אף המרד, דוד בתגובה המליץ לזקני יהודה שיאשרו את העברת הפיקוד על צבאו מיואב אל עמשא, בין היתר למען קירוב לבבות בין חלקי העם. הצעתו התקבלה, ודוד שב לירושלים. זמן מה לאחר מכן פרץ מרד שבע בן בכרי ודוד הורה לעמשא להזעיק את צבא יהודה. עמשא התמהמה ודוד הורה לאבישי בן צרויה להחליף את עמשא ולצאת מיד בראש הצבא ולדכא את המרד. עמשא הצטרף אך בדיעבד לצבאו של אבישי בגבעון, שם ניצל יואב בן צרויה את ההזדמנות ורצח את עמשא, אף שהיה גם קרובו, כאשר הלה התקרב אליו בתואנה לנשקו.
בצוואתו הטיל דוד על שלמה לנקום את מותם של אבנר בן נר ושל עמשא בן יתר, וזה אכן ביצע זאת בשלחו את בניהו בן יהוידע להתנקש ביואב בן צרויה.
ייתכן כי עמשא בן יתר הוא עמשי הנזכר בדברי הימים.
היכל הספורט זניט סנקט פטרבורג

היסטוריה

ההיכל נבנה בשלהי 1976 על ידי האדריכלים ג. מורוזוב וו. סאבלייבה, בשיתוף פעולה עם המהנדסים א. קורבאטוב, ל. ביילין וו. פוסטניקוב. תחילה ההיכל תוכנן לשמש כבסיס אימונים, אבל אחרי שהושלמה הבנייה הוא שימש לאירוח משחקים רשמיים. מאז נחנך ההיכל אירח תחרויות כדורגל, טניס, הוקי שדה, כדוריד ובדמינטון. יש גם אזור לאירוח משחקי טניס שולחן ואולם לפיתוח גוף. קומפלקס הספורט מצויד במלתחות ומקלחות ומרפסת עבור האוהדים.
יחד עם קומפלקס "פטרבורגסקי" המתחם אירח את משחקי גביע חבר המדינות בשנים 2008 ו-2011 .

בעלות

ב-2011, בית המשפט לבוררות מצא כי מבנה מתחם הספורט "זניט" לא נמצא בשליטת העירייה אלא בבעלות פדרלית. דבר המעלה לדברי השופטים את הסיכון לפינוי הדיירים ומכירת הבניין.

אדריכלות

המתחם כולל מגרש כדורגל במידות סטנדרטיות עם משטח דשא סינתטי וחלל שמסוגל להכיל 3,500 צופים. חלונות ויטראז' ענקיים מספקים תאורה מעולה של המשחק באור טבעי.
אליזבת דה בורבון

ביוגרפיה

אליזבת נולדה ב-16 באוגוסט 1614 בפריז, לסזאר, דוכס ונדום, בנם הלא חוקי של אנרי הרביעי, מלך צרפת ופילגשו גבריאל ד'אסטרה, ולפרנסואז דה לורן, בתו של פיליפ עמנואל, דוכס מרקור, ועם לידתה קיבלה את התואר מדמואזל דה ונדום. היא הייתה אחותם של פרנסואה, דוכס בופור ולואי, דוכס ונדום, שהיה נשוי עם לאורה מנצ'יני, אחייניתו של הקרדינל מאזארן, וביו של לואי ז'וזף דה בורבון, הדוכס מוונדום, שהיה מפקד צבאי מוצלח מאוד ומרשל צרפת.
ב-11 ביולי 1643 התחתנה אליזבת בלובר עם קרלו אמדאו, דוכס נאמור, ממנו נולדו לה 5 ילדים. בשנת 1652 נהרג בעלה על ידי אחיה פרנסואה, דוכס בופור בדו-קרב, וב-19 במאי 1664 מתה אליזבת בפריז.